સર્વોદયનગરના રહેવાસીઓની ટ્રાફિકની સમસ્યા વિશે માહિતી આપતાં અહીંના રહેવાસી જિતેન મોતાએ મિડ-ડે LOCALને કહ્યું હતું કે ‘આ વિસ્તારમાં ઘણા બધા કાર-ઍક્સેસરીઝના શો-રૂમ આવેલા છે. મોટા ભાગે એના મેકૅનિક ગાડીના દરવાજા ખુલ્લા રાખીને અંદરનું રિપેરિંગ કરતા હોય છે જેથી પાછળથી આવતાં વાહનોને ખૂબ તકલીફ થતી હોય છે. આમ પણ મુલુંડ-ગોરેગામ લિન્ક રોડ પાસેનો જવાહરલાલ નેહરુ રોડ સાંકડો છે. સતત ચાલતા રિપેરિંગને લીધે ટ્રાફિક જૅમ થતો હોય છે. આ ઉપરાંત જ્યારે પણ મેકૅનિક કારમાં નવું સાઉન્ડ-બૉક્સ લગાડે કે રિપેર કરે તો એને ચેક કરવા મોટા અવાજ સાથે ચાલુ કરી દેતા હોય છે. અડધી રાત હોય, ખરી બપોર કે ભલે સામે જૈન મંદિરમાં આરતીનો જ સમય કેમ ન હોય. બપોરના સમયે ઘરની મહિલાઓ થોડો સમય આરામ કરતી હોય છે, પણ આ ઘોંઘાટને કારણે તેમને આરામ નથી મળતો અને રાતે પુરુષોને.’સર્વોદયનગરની પદ્મ કો-ઑપરેટિવ હાઉસિંગ સોસાયટીના રહેવાસી ઍડ્વોકેટ સુનીલ ગોમાવતે મિડ-ડે LOCALને કહ્યું હતું કે ‘મેં અમારા વિસ્તારની ટ્રાફિકની સમસ્યાને દૂર કરવા માટે મુલુંડના ટ્રાફિક-પોલીસ, વ્ વૉર્ડના અસિસ્ટન્ટ કમિશનર પ્રશાંત સકપાળ અને મુલુંડના સિનિયર પોલીસ-ઇન્સ્પેક્ટર રાજારામ વહનમાનેને પત્રવ્યવહાર કર્યો હતો